b'\n_START_ARTICLE_\nToni M\xc3\xa4kiaho\n_START_SECTION_\nUra\n_START_PARAGRAPH_\nM\xc3\xa4kiaho aloitti uransa Tampereen Ilveksen juniorijoukkueissa, josta siirtyi my\xc3\xb6hemmin H\xc3\xa4meenlinnan Pallokerhoon. H\xc3\xa4meenlinnasta M\xc3\xa4kiaho siirtyi HIFK:hon. HIFK:ssa h\xc3\xa4n pelasi yhteens\xc3\xa4 nelj\xc3\xa4 kautta ja sen j\xc3\xa4lkeen h\xc3\xa4n siirtyi Tapparaan, jossa kausi ei kuitenkaan sujunut odotetulla tavalla ja niin Tappara lainasi M\xc3\xa4kiahon Pelicansiin. H\xc3\xa4n pelasi Lahdessa yhteens\xc3\xa4 26 ottelua, kunnes HPK halusi miehen takaisin H\xc3\xa4meenlinnaan. HPK tarjosi Pelicansille vaihtokaupassa Aki Heinon ja Tuomas Immosen ja M\xc3\xa4kiaho siirtyi takaisin HPK:hon._NEWLINE_Kaudella 2005\xe2\x80\x932006 M\xc3\xa4kiaho halusi kokeilla my\xc3\xb6s ulkomaalaisia j\xc3\xa4it\xc3\xa4. Koko uransa siihen asti Suomessa pelannut hy\xc3\xb6kk\xc3\xa4\xc3\xa4j\xc3\xa4 siirtyi Ruotsin kakkossarjaan Allsvenskaniin, Malm\xc3\xb6 Redhawksiin. M\xc3\xa4kiahon ura ei kuitenkaan jatkunut pitk\xc3\xa4\xc3\xa4n Ruotsissa ja h\xc3\xa4n siirtyi Sveitsin liigassa pelaavaan Fribourg-Gott\xc3\xa9roniin. Siell\xc3\xa4 h\xc3\xa4n sai valmentajalta paljon vastuuta ja pelasi paljon joukkueensa ykk\xc3\xb6sketjussa._NEWLINE_Sveitsist\xc3\xa4 M\xc3\xa4kiaho siirtyi koeajan j\xc3\xa4lkeen kaudeksi 2006\xe2\x80\x932007 j\xc3\xa4lleen tuttuun ymp\xc3\xa4rist\xc3\xb6\xc3\xb6n H\xc3\xa4meenlinnaan. M\xc3\xa4kiaho oli kaudella 2006\xe2\x80\x932007 HPK:n parhaita pelaajia. H\xc3\xa4n oli liigan pistep\xc3\xb6rssiss\xc3\xa4 yhdeks\xc3\xa4s ja oman joukkueensa paras pistemies. Kaudeksi 2007\xe2\x80\x932008 M\xc3\xa4kiaho oli siirtym\xc3\xa4ss\xc3\xa4 kiekkoilemaan Ven\xc3\xa4j\xc3\xa4n liigaan, mutta siirto kariutui viime hetkill\xc3\xa4. Niinp\xc3\xa4 M\xc3\xa4kiaho suuntasi j\xc3\xa4lleen H\xc3\xa4meenlinnaan ja pelasi HPK:ssa 18 ottelua, kunnes sai tarjouksen Ven\xc3\xa4j\xc3\xa4n liigaa pelaavalta Lada Toljattilta mutta Ladankin Toni j\xc3\xa4tti kesken kauden ja syyt\xc3\xa4 t\xc3\xa4h\xc3\xa4n ei kerrottu julkisesti. Loppukauden aikana M\xc3\xa4kiaho pelasi Sveitsin liigan Fribourg-Gott\xc3\xa9ronissa. Kauden 2008\xe2\x80\x932009 alussa h\xc3\xa4n pelasi Ruotsin Timr\xc3\xa5ssa, josta h\xc3\xa4n siirtyi kuitenkin kesken kauden takaisin SM-liigaan Kuopion KalPaan. _NEWLINE_Kaudella 2009\xe2\x80\x932010 M\xc3\xa4kiaho pelasi ensin Slovakian Zvolenissa jonka j\xc3\xa4lkeen siirtyi koeajalle 12 ottelun ajaksi KalPaan, koeajan j\xc3\xa4lkeen KalPa ei jatkanut M\xc3\xa4kiahon sopimusta. Tammikuussa 2010 M\xc3\xa4kiaho solmi Espoo Bluesin kanssa ottelukohtaisen sopimuksen. Kauden 2010\xe2\x80\x932011 M\xc3\xa4kiaho aloitti Mestis-seura Kiekko-Vantaassa. H\xc3\xa4n k\xc3\xa4vi kesken kauden vuokralla K\xc3\xa4rpiss\xc3\xa4 ja siirtyi tammikuussa It\xc3\xa4vallan kakkossarjan EC Dornbirniin. M\xc3\xa4kiaho oli siirtyess\xc3\xa4\xc3\xa4n Kiekko-Vantaan paras pistemies. H\xc3\xa4n oli tehnyt 28 ottelussa 32 pistett\xc3\xa4 ja oli koko Mestiksen pistep\xc3\xb6rssiss\xc3\xa4 sijalla 11 vaikka oli pelannut huomattavasti v\xc3\xa4hemm\xc3\xa4n pelej\xc3\xa4 kuin muut k\xc3\xa4rkip\xc3\xa4\xc3\xa4n pelaajat._NEWLINE_Syksyll\xc3\xa4 2011 M\xc3\xa4kiaho palasi Suomeen, kun h\xc3\xa4n teki kuukauden koesopimuksen syyskuun alussa TPS:n kanssa. M\xc3\xa4kiaho pelasi 19 ottelua TPS:ssa, kunnes siirtyi ottelukohtaisella sopimuksella Kiekko-Vantaalle. Vantaalla M\xc3\xa4kiaho pelasi 10 ottelua, mutta ei saanut en\xc3\xa4\xc3\xa4 jatkosopimusta joukkueeseen tammikuussa 2012. T\xc3\xa4m\xc3\xa4n j\xc3\xa4lkeen M\xc3\xa4kiaho pelasi ottelukohtaisella sopimuksella LeKiss\xc3\xa4, mutta siirtyi lopulta tammikuussa loppukaudeksi II-divisioonasta nousemaan pyrkiv\xc3\xa4\xc3\xa4n Bewe Sportiin._NEWLINE_M\xc3\xa4kiaho ilmoitti pelaajauransa p\xc3\xa4\xc3\xa4ttymisest\xc3\xa4 elokuussa 2013.\n_START_SECTION_\nMuuta\n_START_PARAGRAPH_\nM\xc3\xa4kiaho pelaa my\xc3\xb6s Rullakiekon SM-liigaa GrIFK riveiss\xc3\xa4._NEWLINE_M\xc3\xa4kiaho on j\xc3\xa4\xc3\xa4kiekkovaikuttaja Frank Mobergin v\xc3\xa4vy.'